b'\n_START_ARTICLE_\nFitness (trening)\n_START_SECTION_\nKonkurransen\n_START_PARAGRAPH_\nMan deltar i to klasser som er inndelt i over eller under 164 cm. Den f\xc3\xb8rste konkurransen ble avholdt i Skara Sommarland i 1994 og vinneren het Alexandra Vusir. Konkurransen deles opp i tre runder.\n_START_SECTION_\nF\xc3\xb8rste runde\n_START_PARAGRAPH_\nDenne runden kalles fysikkrunden. Her deltar deltagerne if\xc3\xb8rt bikini eller h\xc3\xb8yhelte sko. Bikinien m\xc3\xa5 if\xc3\xb8lge reglene dekke halve den store setemuskelen. Man konkurrerer gjennom \xc3\xa5 posere og vri seg i kvartvendinger. Dommerne f\xc3\xa5r se ut\xc3\xb8verne fra fire vinkler. Man skal ikke spenne musklene, men det skal det v\xc3\xa6re en avslappet holdning. Den konkurrerende skal ikke ha for stor muskelmasse, men tydelige forskjeller mellom de ulike muskelgruppene.\n_START_SECTION_\nAndre runde\n_START_PARAGRAPH_\nDen andre runden er en gymnastisk oppvisning. Meningen er at den som deltar skal oppvise sin smidighet og styrke. Programmet skal best\xc3\xa5 av dansekoreografi, kanskje et aerobicsprogram. Man kan bruke rekvisitter p\xc3\xa5 scenen.\n_START_SECTION_\nTredje runde\n_START_PARAGRAPH_\nEtter de f\xc3\xb8rste to rundene regner man sammen deltagernes poeng. De fem beste f\xc3\xa5r v\xc3\xa6re med i den siste runden. Denne runden er igjen en fysikkrunde og her k\xc3\xa5res den endelige vinneren. Her hadde deltagerne tidligere p\xc3\xa5 seg kveldsantrekk ved prisutdelingen, men n\xc3\xa5 brukes ogs\xc3\xa5 bikini.'